Lotoaren posizio

Lotoaren posizioa, eseritako posizio bat da, hankak modu zailean gurutzatuta (oin bakoitza, kontrako iztarraren gainean). Hinduismoan eta budismoan, meditazioaren praktikarekin lotuta dago.

Devanagariz पद्मासन idazten da (IASTez transliteratua: padmāsana). Japonieraz 結跏趺坐 idazten da (nihongoz kekka fuza transliteratua).

Lotoaren posizioa edo postura irudikatzen den irudirik ezagunenetako batzuk, Shiva jainko hinduarena eta Budarena dira.

Praktikatzen dutenen arabera, postura honek, arnasa eta egonkortasun fisikoa hobetuko lituzke.

1920ko hamarkadan, hankak gurutzatuak zituela eserita zegoen izaki antropomorfo baten goi-erliebe bat aurkitu zen (lotoaren posizioan gurutzatuta dauden ikustea lortzerik ez dagoen arren). Zeramika, Indo haraneko kulturatik zetorren (K.a. 2600 eta K.a. 1800 bitartean). Aurkitu zuenak, sir John Marshallek, irudimen pixka batekin, Shiva jainkoa bere Pashupati "piztien jauna" itxuran zela suposatu zuen. Berak pentsatutakoa egia balitz, hau izango litzateke lotoaren posturaren lehen irudikapen piktorikoa.

Ikus, gainera 

 Asana

Kanpo estekak 

Yoga
Zen
Meditazio budista